gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7890, del 07-10-2016 (2016/7733)

Informació pública relativa al projecte de decret pel qual es declara paratge natural municipal l'enclavament denominat Bec de l'Àguila, al terme municipal de Mutxamel.
------------------------------------------------------------------------------------------------------------------------------------------------------------------------

### Dades del document

Número de DOGV
:   7890

Data del DOGV
:   07-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7733


Data del document
:   03-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * cooperació administrativa

Informació pública relativa al projecte de decret pel qual es declara paratge natural municipal l'enclavament denominat Bec de l'Àguila, al terme municipal de Mutxamel. [2016/7733]  
A fi de donar publicitat al projecte de decret del Consell pel qual es declara paratge natural municipal l'enclavament denominat Bec de l'Àguila, al terme municipal de Mutxamel, s'obri un període d'informació pública durant un termini de 45 dies, comptats a partir de l'endemà de la publicació del present anunci en el Diari Oficial de la Comunitat Valenciana, de conformitat amb el que estableix l'article 26.2 de la Llei 11/1994, de 27 de desembre, d'Espais Naturals Protegits de la Comunitat Valenciana i el Decret 15/2016, de 19 de febrer, del Consell, de regulació dels paratges naturals municipals de la Comunitat Valenciana.  
  
Les al·legacions, els suggeriments o les observacions han de dirigir-se i remetre's, per a la seua consideració, al Servei de Gestió d'Espais Naturals Protegits de la Direcció General de Medi Natural i d- Avaluació Ambiental d'aquesta conselleria, siti a la ciutat administrativa 9 d'Octubre, torre 1, tercera planta, carrer de Castán Tobeñas 77, 46284 València.  
L'esmentat projecte de decret podrà ser consultat en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural http://www.agricultura.gva.es a través dels apartats següents:  
- Apartat Àrees/Espais protegits/Anuncis i publicacions, accés directe al projecte de decret del Consell pel qual es declara paratge natural municipal l'enclavament denominat Bec de l'Àguila, en el terme municipal de Mutxamel.  
?Apartat Àrees/Centre d'informació i documentació ambiental CIDAM/Informació pública i participació/Informació pública, accés directe al projecte de decret del Consell pel qual es declara paratge natural municipal l'enclavament denominat Bec de l'Àguila, en el terme municipal de Mutxamel.  
Igualment, durant el dit termini, el projecte de decret podrà ser objecte de consulta pública en les dependències municipals, síties a l'avinguda de Carlos Soler, 46, 03584 Mutxamel, en horari de matí, de 09.00 a 14.00 hores, de dilluns a divendres.  
  
València, 3 d'octubre de 2016.- El director general de Medi Natural i d'Avaluació Ambiental: Antoni Marzo i Pastor.
Diari Oficial de la Generalitat Valenciana


Sumari del DOGV 7935, del 13-12-2016 (2016/9011)

Notificació de la sentència dictada en el procediment ordinari número 599/2010.
-------------------------------------------------------------------------------

### Dades del document

Número de DOGV
:   7935

Data del DOGV
:   13-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9011


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 599/2010. [2016/9011]  
Enrique Vallés Llorens, lletrat de l'Administració de justícia del Jutjat de Primera Instància número 1 de Gandia, faig saber que en aquest jutjat es tramiten actuacions de procediment ordinari seguides amb el número 000599/2010, a instàncies de Banco Santander, SA, contra Juan Morell Verdú, en què es va declarar la rebel·lia del demandat i s'ha dictat la sentència que té la dispositiva que, literalment, és com segueix:  
  
«Dispositiva  
Estime en allò substancial la demanda interposada pel procurador el senyor Nogueroles Peiró, en nom i representació de Banco Español de Crédito, SA, i condemne el demandat, Juan Morell Verdú, amb DNI 199..., a pagar a la demandant la quantitat de tretze mil tres-cents noranta-set euros amb seixanta-sis cèntims (13.397,66 ?), sense que la mora del deutor produïsca cap interés.  
L'esmentada quantitat produirà els interessos legals incrementats en dos punts des de la data d'aquesta sentència (art. 576.1 LEC).  
Tot això amb imposició expressa de les costes processals a la part demandada.  
Contra la sentència es pot interposar un recurs d'apel·lació dins del termini de 20 dies des que es publique, i s'han d'exposar els pronunciaments impugnats i les al·legacions en què es fonamenta, i constituir el dipòsit legal de 50 euros.»  
I perquè valga de notificació de la rebel·lia i sentència a Juan Morell Verdú, en parador ignorat, expedisc aquest edicte.  
  
Gandia, 11 de novembre de 2016.- El lletrat de l'Administració de justícia: Enrique Vallés Llorens.
Diari Oficial de la Generalitat Valenciana


Sumari del DOGV 7924, del 24-11-2016 (2016/8644)

Notificació de la sentència dictada en el judici verbal número 572/2015.
------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8644


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el judici verbal número 572/2015. [2016/8644]  
Silvia Vizcarro Catalá, lletrada de l'Administració de Justícia del Jutjat de Primera Instància número 4 de Catarroja, faig saber que davant d'aquest jutjat i secretaria a càrrec meu se segueixen actuacions de judici verbal número 572/2015, a instàncies de Prefabricados Lufort, SLU, contra Construcciones Amiens, SL, en què s'ha dictat sentència, de data 29 de juny de 2016, que té la part dispositiva que, literalment, és com segueix:  
  
«Dispositiva  
Estime de forma íntegra la demanda interposada per Prefabricados Lufort, SLU, i condemne l'entitat Construcciones Amiens, SL, a pagar a l'actora la quantitat principal de 3.283,20 euros, més els interessos corresponents, i al pagament de les costes del judici.  
  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació, davant l'Audiència Provincial de València, per escrit davant d'aquest jutjat, dins del termini de 20 dies hàbils comptador des de l'endemà de la notificació. Serà requisit necessari per a recórrer, en virtut de la Llei Orgànica 1/2009, de 3 de novembre, complementària de la Llei de reforma processal per a la implantació de la nova oficina judicial, la consignació en el compte de dipòsits i consignacions d'aquest jutjat, obert al Banco Español de Crédito, de la quantitat de 50 euros, i s'haurà d'indicar en el resguard d'ingrés que es tracta d'un recurs, seguit del codi «02» i indicarà com a tipus de recurs «civil-apel·lació», que s'haurà d'acreditar mitjançant l'aportació de justificant bancari.  
  
Porteu-ne un testimoniatge a les actuacions i registreu-lo en el llibre que corresponga.  
Aquesta és la meua sentència, que pronuncie, mane i firme.»  
  
I perquè així conste, i perquè valga de notificació al demandat, Construcciones Amiens, SL, en la forma establida en l'article 497.2 de la Llei d'Enjudiciament Civil en relació amb el 164 del mateix text legal, expedisc aquest edicte que serà fixat al tauler d'anuncis d'aquest jutjat i publicat en el Diari Oficial de la Generalitat Valenciana.  
  
  
Catarroja, 20 de juliol de 2016.- La lletrada de l'Administració de Justícia: Silvia Vizcarro Catalá.
Diari Oficial de la Generalitat Valenciana


Sumari del DOGV 7820, del 04-07-2016 (2016/4675)

Notificació de la sentència dictada en el judici verbal número 293/2016.
------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4675


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el judici verbal número 293/2016. [2016/4675]  
Procediment: judici verbal (250.2) 000293/2016.  
De: Rosa Lloris, SL.  
Procuradora: Susana Alabau Calabuig.  
Contra: Sociedad Gastronómica Dibaraya, SL.  
  
Pilar Ferrando Mansanet, lletrada de l'Administració de Justícia i del Jutjat de Primera Instància número 25 de València, faig saber que en aquest jutjat se segueix el procediment de judici verbal (250.2) número 000293/2016, seguit a instàncies de Rosa Lloris, SL, en què s'ha ordenat notificar a Sociedad Gastronómica Dibaraya, SL, que, en data 13 d'abril de 2016, s'ha dictat sentència que li afecta i contra la qual pot interposar un recurs d'apel·lació en el termini de 20 dies hàbils a comptar des de l'endemà de la publicació d'aquest edicte en el Diari Oficial de la Comunitat Valenciana, en la forma prevista en l'article 448 i següents de la Llei d'Enjudiciament Civil.   
  
Per a conéixer el contingut íntegre de l'esmentada resolució podran personar-se al jutjat, siti a València, avinguda del Professor López Piñero, número 14, pis 50, zona blava, Ciutat de la Justícia de València.  
  
I perquè valga de notificació de forma deguda, amb l'advertiment dels recursos expressats a la part demandada, Sociedad Gastronómica Dibaraya, SL, que es troba en parador desconegut, d'acord amb el que disposa l'article 164 de la Llei d'Enjudiciament Civil, expedisc aquest edicte perquè es publique en el Diari Oficial de la Comunitat Valenciana.  
  
València, 6 de juny de 2016.- La lletrada de l'Administració de Justícia: Pilar Ferrando Mansanet.
Diari Oficial de la Generalitat Valenciana


Sumari del DOGV 7706, del 27-01-2016 (2015/10826)

Notificació de la sentència dictada en el procediment ordinari número 1897/2011.
--------------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10129


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 1897/2011. [2015/10514]  
Demandant: Comunitat de Propietaris Nova Altea VII.  
Procuradora: Begoña Cid González.  
Demandats: Planova, SL, Construcciones Callosa 69, SL, Fernando Fernández Picaza, Antonio del Caz Tardón, Compañía de Seguros Asemas i Compañía de Seguros Mussat.  
Procuradors: Virtudes Pérez Oltra, M.ª Dolores Such Muñoz, Jesús Zaragoza Gómez de Ramón i Luis Fco. V. Roglá Benedito.  
  
En aquest procediment, seguit a instàncies de la Comunitat de Propietaris Nova Altea VII contra Planova, SL, Construcciones Callosa 69, SL, Fernando Fernández Picaza, Antonio del Caz Tardón, Compañía de Seguros Asemas i Compañía de Seguros Mussat, s'ha dictat sentència:  
  
  
«Procediment: ordinari número 1897/2011.  
Resolució dictada:  
Jutjat on els interessats poden conéixer el contingut íntegre de la resolució: Jutjat de Primera Instància número 2 de Benidorm. Passeig dels Tolls, s/n, 03026 Benidorm.  
Recurs que es pot interposar: recurs d'apel·lació davant d'aquest jutjat en el termini de 20 dies comptats des de l'endemà de la notificació.»  
  
I atés que el demandat, Planova, SL, es troba en parador desconegut, expedisc aquest edicte a fi que li valga de notificació de forma deguda, d'acord amb el que preveu la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
  
Benidorm, 17 de desembre de 2015.- La lletrada de l'Administració de Justícia: María Engracia Román Ivorra.
Diari Oficial de la Generalitat Valenciana


Sumari del DOGV 7842, del 02-08-2016 (2016/5553)

Informació pública de la declaració en concret d'utilitat pública de la instal·lació elèctrica que s'indica. Expedient número ATLINE/2014/26/12/E.
--------------------------------------------------------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5553


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la declaració en concret d'utilitat pública de la instal·lació elèctrica que s'indica. Expedient número ATLINE/2014/26/12/E. [2016/5553]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la declaració en concret d'utilitat pública de la instal·lació elèctrica que s'indica:  
  
Peticionari: Iberdrola Distribución Eléctrica, SAU.  
Emplaçament de la instal·lació: rotonda confluència c/ Borriana i Camí Vell de Borriana - Vila-Real - Castelló.  
Documents sotmesos a informació pública:  
- Projecte/avantprojecte. Denominació: CS-5/14 nova línia subterrània trifàsica a 20 kV des de la línia l05 estació de la ST Vila-real Sud urbanització d'accessos a estació de servei, en el terme municipal de Vila-real.  
- Relació de béns i drets afectats  
Pressupost: 37.923,28  
  
La qual cosa es fa pública per a general coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servei Territorial d'Energia, siti al c/ Cavallers, 8, de Castelló de la Plana, així com dirigir, a l'esmentat Servei Territorial, les al·legacions (per duplicat) que es consideren oportunes, en el termini de 20 dies comptats a partir de l'endemà de la publicació d'este anunci.  
Transcorregut l'esmentat termini sense realitzar al·legacions, es considerarà que està conforme i perdrà el dret al tràmit corresponent. Això, sense perjudici de la interposició dels recursos que pertoquen contra la resolució definitiva del procediment, en els terminis legalment i reglamentàriament establits.  
  
Castelló de la Plana, 7 de juny de 2016.- El cap del Servici Territorial d'Indústria i Energia: Gerardo Nebot García.
Diari Oficial de la Generalitat Valenciana


Sumari del DOGV 7823, del 07-07-2016 (2016/4639)

Licitació número P-045/16. Subhasta de quatre autobusos municipals.
-------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/4639


Data del document
:   16-06-2016

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * contracte administratiu

Licitació número P-045/16. Subhasta de quatre autobusos municipals. [2016/4639]  
La Junta de Govern Local del dia 8 de juny de 2016 va acordar iniciar l'expedient de contractació per a la subhasta de quatre autobusos municipals distribuïts en dos lots indivisibles, de conformitat amb les dades següents:  
  
Entitat adjudicadora: Ajuntament d'Alzira. Patrimoni. Exp. P-045/16.  
Objecte del contracte: venda de quatre autobusos municipals distribuïts en els lots següents:  
Lot I  
- Autobús urbà matrícula V7621GM  
- Autobús urbà matrícula V7622GM  
- Autobús urbà matrícula 6529AZT  
Lot 2  
- Autobús urbà matrícula 2620FYY  
Tramitació: ordinària.  
Procediment: obert, mitjançant subhasta electrònica.  
Forma d'adjudicació: oferta que continga el preu més elevat.  
Tipus de licitació:  
Lot 1: 6.000 ?, IVA a banda, millorable a l'alça.  
Lot 2: 4.000 ?, IVA a banda, millorable a l'alça.  
Termini de duració: l'ajuntament farà entrega dels autobusos i de la seua documentació, mitjançant la firma del corresponent contracte de compravenda.  
Garantia provisional: 300 ?.  
Garantia definitiva: 5 % de l'import total d'adjudicació del contracte, exclòs l'IVA.  
Presentació de proposicions: únicament en format electrònic, a través de la plataforma electrònica de contractació en la següent adreça web:   
https://sedeelectronica.alzira.es o a través de www.vortalgov.es,   
en el termini de 15 dies naturals a comptar des del dia següent al de la publicació d'este anunci en el BOP.  
Obertura de les proposicions: el sobre 1 (documentació general) s'obrirà el primer dia hàbil immediat posterior a la finalització del termini de presentació de proposicions. La mesa de contractació comunicarà als licitadors, a través de la plataforma electrònica de contractació pública, el resultat de la qualificació de la documentació general. A continuació s'obrirà el sobre 2 (proposició econòmica). Seguidament es passarà a la fase de la subhasta electrònica, per a la qual cosa l'òrgan de contractació efectuarà una primera classificació de les ofertes per ordre decreixent, i s'invitarà a tots els licitadors perquè presenten preus a l'alça.  
Plataforma electrònica: la presentació de proposicions i documents, així com les notificacions i comunicacions entre l'òrgan de contractació i els interessats en este procediment, es realitzaran exclusivament a través de la plataforma electrònica de contractació pública VORTALgov.  
  
Despeses de tramitació: a càrrec de l'adjudicatari.  
  
Alzira, 16 de juny de 2016.- L'alcalde, p. d.: Isabel Aguilar López.
Diari Oficial de la Generalitat Valenciana


Sumari del DOGV 7831, del 19-07-2016 (2016/5683)

Resolució de 5 de juliol de 2016, del director general d'Esport, per la qual se sotmet al tràmit d'informació pública el projecte d'ordre per la qual s'estableixen les bases reguladores de les subvencions destinades als ajuntaments o institucions públiques municipals o supramunicipals que organitzen competició intermunicipal dins dels Jocs Esportius de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7831

Data del DOGV
:   19-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5683


Data del document
:   05-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

Resolució de 5 de juliol de 2016, del director general d'Esport, per la qual se sotmet al tràmit d'informació pública el projecte d'ordre per la qual s'estableixen les bases reguladores de les subvencions destinades als ajuntaments o institucions públiques municipals o supramunicipals que organitzen competició intermunicipal dins dels Jocs Esportius de la Comunitat Valenciana. [2016/5683]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Sotmetre el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores de les subvencions destinades als ajuntaments o institucions públiques municipals o supramunicipals que organitzen competició intermunicipal dins dels Jocs Esportius de la Comunitat Valenciana.  
El termini per a la presentació de les al·legacions que es consideren oportunes serà de 15 dies a comptar des de l'endemà de la publicació de la present resolució en el Diari Oficial de la Comunitat Valenciana i es dirigiran a la Direcció General d'Esport.  
  
Lloc d'exposició: adreça d'internet següent  
http://www.ceice.gva.es/web/deporte/normativa  
  
València, 5 de juliol de 2016.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 7934, del 12-12-2016 (2016/9191)

RESOLUCIÓ de 17 de novembre de 2016, de la Universitat d'Alacant, per la qual nomena José Miguel Torrejón Vázquez catedràtic d'universitat en l'àrea de coneixement de Física Aplicada.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/9191


Data del document
:   17-11-2016

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 17 de novembre de 2016, de la Universitat d'Alacant, per la qual nomena José Miguel Torrejón Vázquez catedràtic d'universitat en l'àrea de coneixement de Física Aplicada. [2016/9191]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF02750), convocada per Resolució de 29 de juliol de 2016 (BOE 11.08.2016), de l'àrea de coneixement de Física Aplicada, Departament de Física, Enginyeria de Sistemes i Teoria del Senyal, i presentada per l'interessat la documentació a què fa referència la base novena de la convocatòria; aquest Rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt nomenar José Miguel Torrejón Vázquez, amb document nacional d'identitat número 79323577U, catedràtic d'universitat de l'àrea de coneixement de Física Aplicada, adscrita al Departament de Física, Enginyeria de Sistemes i Teoria del Senyal.  
  
  
Contra aquesta resolució, que esgota la via administrativa, pot l'interessat interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 17 de novembre de 2016.- El rector: Manuel Palomar Sanz.